Dette lykkedes ham også; han fik sit arve- og købegods tilbage, men måtte opgive sine forleninger. Han overlevede kun kort tid forliget med kongen, i det han allerede døde 5. maj 1470 og blev begravet i [[Sankt Hans Kirke (Odense)|Sankt Hans Kirke]] i [[Odense]]. Eggert Frille var utvivlsomt en højt begavet mand, forretningsmæssigt dygtig, lovkyndig, dannet, snild og praktisk som kun få af hans samtidige. Men hans heftige, opbrusende natur bragte ham ofte ind i tvivlsomme situationer, som han ikke formåede at rede sig ud af trods sin mærkelige og for sin tid næsten enestående evne til at finde varme og fyldige ord for sine tanker og følelser. Han var gift med Anne Juel, datter af den sønderjyske [[væbner]] Iver Juel. Deres eneste barn, datteren Ermegård, ægtede omkring 1465 [[Bent Bille]], og han var således morfader til [[Anders Bentsen Bille|Anders Bille]] der i mange henseender slægtede ham på.
Politik Historie Ledelse Ledere